_:n5ee81520449b4a13bf633410afab82cbxb0
<http://schema.org/articleBody>
"Μια νέα συγκλονιστική μαρτυρία έρχεται στο φως της δημοσιότητας, για τον 39χρονο δολοφόνο της άτυχης Ντόρας από την Ρόδο.Φρίκη προκαλεί η νέα μαρτυρία, φίλου του 39χρονου δράστη, αλουμινά στο επάγγελμα, που μετά τη δολοφονία της πρώην συντρόφου του έβαλε τέλος στη ζωή του στην οικία του, στον οικισμό Θεοτόκος.Η 32χρονη Δώρα, περνούσε βασανίστηκα σύμφωνα με μαρτυρίες συγγενών και φίλων. Η άτυχη κοπέλα, έπεσε νεκρή από τη σφαίρα του πρώην συντρόφου της και κατόπιν αυτόχειρα στη Ρόδο.Σύμφωνα με τη νέα καταγγελία ο 39χρονος τηλεφώνησε στο άτομο που είχε να δει 22 χρόνια ζητώντας βοήθεια στην παραποίηση βιντεοσκοπημένου υλικού, ενώ μίλησε για τα προβλήματα που είχε «με την παλιά του γυναίκα», και αναφέρθηκε στη σχέση του με την εκπαιδευτικό, ως ιδιαίτερα σοβαρή.Σε δεύτερο όμως τηλεφώνημα είπε ότι δεν τον απασχολούσε το θέμα της κάμερας, όπως μετέδωσε η ΕΡΤ.«Δεν καταλάβαινα τι ήθελε να κάνει. Χθες έμαθα, για το έγκλημα και την αυτοκτονία κι έπεσα από τα σύννεφα», είπε ο καταγγέλλων.Άνθρωπος με βεβαρυμένο ιστορικό βίας σε βάρος γυναικών, με τις οποίες είχε συνάψει σχέσεις κατά το παρελθόν, ήταν ο δράστης όπως καταγγέλλει η πρώην σύντροφος του 40χρονου.Και η ίδια είχε δεχτεί απειλές από το δράστη, τον οποίο αποφάσισε να χωρίσει πριν από έναν χρόνο λόγω της βίαιης συμπεριφοράς του.Η 32χρονη εκπαιδευτικός φέρεται να είχε μιλήσει στην οικογένειά της για τα προβλήματα που αντιμετώπιζε το τελευταίο διάστημα, πριν χωρίσει.Ο δράστης, αφού την πυροβόλησε δύο φορές με κυνηγετική καραμπίνα, αυτοκτόνησε. Δίπλα του, σύμφωνα με πληροφορίες, βρέθηκε σημείωμα στο οποίο ανέφερε τους λόγους που τον οδήγησαν στην πράξη του.Το τελευταίο αντίο στην άτυχη Δώρα, την 31χρονη εκπαιδευτικό που δολοφονήθηκε από τον 40χρονο πρώην σύντροφό της ετοιμάζονται να πουν σήμερα συγγενείς, φίλοι και συνάδελφοί της. Η κηδεία της άτυχης γυναίκας θα πραγματοποιηθεί στις 4 το απόγευμα από τον Ιερό Ναό Αγίου Γεωργίου ενώ στις 12 το μεσημέρι θα ψαλεί η εξόδιος ακολουθία για τον δράστη της δολοφονίας και τελικά αυτόχειρα.Εντωμεταξύ συνεχίζονται οι αποκαλύψεις για την υπόθεση με την θεία της 31χρονης να δηλώνει στην εφημερίδα Ροδιακή ότι ο 40χρονος δολοφόνος παρακολουθούσε την άτυχη Δώρα μια ημέρα πριν το έγκλημα.«Μια μέρα πριν να γίνει το κακό τον είδε! Ήταν έξω από ένα σπίτι που έκανε μάθημα σε παιδιά. Ήταν φιλόλογος. Τον είδε που περίμενε απ&#039; έξω, με ένα αυτοκίνητο που είχε ενοικιάσει. Μια μέρα πριν το φονικό όλα αυτά. Και βέβαια αυτή η κίνηση την υποψίασε. Το είπε στη μητέρα της. Εγώ ανησύχησα είναι αλήθεια» δήλωσε χαρακτηριστικά η θεία της άτυχης εκπαιδευτικού.Σύμφωνα με την ίδια η 31χρονη ανηψιά της δεν μίλησε στον 40χρονο αλλά ανέφερε το περιστατικό στη μητέρα της. «Κι εγώ από&#039; κει το έμαθα. Δεν την είχα δει τις τελευταίες μέρες. Δούλευε το κορίτσι μας, έρχονταν βράδυ. Κι εμείς το ίδιο. Την επόμενη μέρα, πήγε να μπει στο αυτοκίνητο. Να πάει στα παιδιά, στα μαθήματα και τη σκότωσε! Αυτό!» πρόσθεσε η θεία της Δώρας.Κατά την εκτίμηση της θείας της 31χρονης ο 40χρονος «δούλευε ύπουλα» καθώς, όπως λέει, «χώρισαν έτσι απλά. Ούτε μηνύματα της έστειλε, ούτε την παρακάλεσε να επιστρέψει ούτε τίποτα»Η τελευταία κουβέντα της άτυχης Δώρας στην αδελφή της μητέρας της μετά τον χωρισμό της με τον 40χρονο ήταν «ευτυχώς θεία, έφυγα από αυτόν» καθώς, όπως λέει η ίδια η 31χρονη ήθελε να γνωρίσει τον 40χρονο ο οποίος «της φέρονταν πάρα πολύ καλά και πριν και αργότερα όταν της είχε προτείνει να συγκατοικήσουν. Τον είχε γνωρίσει από τον χειμώνα. Η σχέση τους στην αρχή πήγαινε πολύ καλά. Αποφάσισαν να συγκατοικήσουν σε κάποια στιγμή. Κι από τότε άρχισαν να συμβαίνουν διάφορα. Είναι πολύ λίγο το χρονικό διάστημα για να αξιολογήσεις κάποιον άνθρωπο. Η Ντόρα μας του έδωσε κάποια ευκαιρία. Όμως όταν είδε ότι υπήρχε πρόβλημα αποφάσισε να χωρίσει. Πήγαν με την αδελφή μου την άλλη, μάζεψαν τα πράγματα από το σπίτι και ήρθε στο σπίτι. Μία εβδομάδα πριν έγινε σχεδόν αυτό».Η ξαδέρφη της 31χρονης, Ελένη μιλώντας στο Newsbomb.gr, περιέγραψε το μαρτύριο της Ντόρας, λέγοντας πως δεν υπήρχε κανένα πρόβλημα ανάμεσά τους, πριν συγκατοικήσουν. «Έδειχνε ένα ήρεμο και φυσιολογικό παιδί. Τα προβλήματα ανάμεσά τους ξεκίνησαν μόλις συγκατοίκησαν. Την ζήλευε παθολογικά δεν την άφηνε να βγει από το σπίτι, ήθελε να πηγαίνει παντού μαζί της. Η Ντόρα είδε ξαφνικά έναν άλλο άνθρωπο», δήλωσε χαρακτηριστικά η ίδια.Όταν το ζευγάρι γύρισε από διακοπές τον Αύγουστο, ξεκίνησαν και τα προβλήματα. Η νεαρή εκπαιδευτικός θέλησε να βάλει τέλος σε αυτή τη σχέση, με τον 40χρονο να μην το δέχεται. Όπως ανέφερε η ξαδέρφη της μιλώντας στο Newsbomb.gr, τα όσα βίωνε η Ντόρα ήταν εφιαλτικά, «την κλείδωνε μέσα στο σπίτι για μέρες και δεν την άφηνε να βγει» Τελευταία φορά που μίλησε μαζί της ήταν την Κυριακή, τα όσα της είχε πει αποδείχτηκαν προφητικά, «μου είπε, Ελένη αν δεν έφευγα θα είχα την κατάληξη των κοριτσιών που βλέπουμε στις ειδήσεις, έφυγα και γλίτωσα, τελείωσε ο εφιάλτης μου, θα με σκότωνε. Η ξαδέρφη μου ήταν πολύ δυναμική, όλη αυτή η κατάσταση όμως την είχε τρομάξει πολύ».Ο 40χρονος που την Τετάρτη πυροβόλησε και σκότωσε την 31χρονη πρώην σύντροφό του στη Ρόδο πριν τελικά να αυτοκτονήσει και ο ίδιος, είχε επιδείξει και στο παρελθόν επιθετική συμπεριφορά σε βάρος γυναικών. Όπως αποκαλύπτει η ιστοσελίδα dimokratiki.gr σε βάρος του 40χρονου είχαν σχηματιστεί δικογραφίες και είχαν διεξαχθεί έρευνες από την αστυνομία για απειλές, βία και εξύβριση σε βάρος συντρόφων του.Η πρώην σύντροφος του δολοφόνου μίλησε στο κεντρικό δελτίο ειδήσεων του Star, δηλώνοντας πως ο 40χρονος τη ζήλευε παράφορα: «Ήμουν μαζί του περίπου για 4 μήνες. Τον πρώτο καιρό μου έδειχνε καλή συμπεριφορά. Με φρόντιζε, με πρόσεχε με νοιαζόταν. Στην πορεία, αφού κέρδισε την εμπιστοσύνη μου, άρχισε να αλλάζει όσο δενόταν μαζί μου και να γίνεται χειριστικός και κτητικός».«Κάποια στιγμή με χτύπησε και του έκανα μήνυση. Με παρακολουθούσε. Ήξερε ποτέ έμπαινα και πότε έβγαινα από το σπίτι μου, πότε σχολάω από την δουλειά μου. Άκουγε συνομιλίες μου. Παρακολουθούσε τα πάντα και ήξερε τα πάντα. Μου είχε κάνει δώρο κάποια στιγμή ένα κινητό, αφού μου έσπασε για κάποιο ασήμαντο λόγο το προηγούμενο κινητό μου, και είχε μέσα εφαρμογές όπου παρακολουθούσε τα πάντα» δήλωσε χαρακτηριστικά η κοπέλα.«Θέλοντας να με προσεγγίσει ξανά, ερχόταν κάθε μέρα στη δουλειά μου, μου έφερνε λουλούδια και προσπάθησε να ξαναγυρίσει κοντά μου. Μου έλεγε να του δώσω ένα μήνα να δω αν είχε αλλάξει. Του είπα ότι δεν επιστρέφω, ότι μπορούμε απλά να μιλάμε. Προσπαθούσε να με πείσει ότι άλλαξε, ότι μετάνιωσε. Με παρακαλούσε, ερχόταν τη δουλειά μου κάθε μέρα» συμπλήρωσε η ίδια.H πρώην σύντροφος του 40χρονου σχολίασε τη γυναικοκτονία της Δώρας, ενώ από τη φωνή της ακουγόταν η συναισθηματική της φόρτιση: «Όταν το έμαθα σκέφτηκα ότι θα μπορούσα να είμαι εγώ στη θέση της. Από την πρώτη στιγμή που άκουσα για το συμβάν και τις λεπτομέρειες ήταν σαν να φωτογράφιζαν τον δράστη».Ειδήσεις από την Ελλάδα και τον Κόσμο, τη στιγμή που συμβαίνουν, στο Newsbomb.gr.Διαβάστε επίσης:Δημήτρης Κουτσούμπας στο Newsbomb.gr και την Ολγα Τρέμη: «Θα έχουμε πρόωρες εκλογές»Ρόδος: Σήμερα η κηδεία της άτυχης Δώρας – Ο 40χρονος την παρακολουθούσε μια ημέρα πριν τη δολοφονίαΥπόθεση Γκάμπι Πετίτο: Ραγδαίες εξελίξεις – Ένταλμα σύλληψης για τον σύντροφό της από το FBI"
<https://www.newsbomb.gr/ellada/story/1236021/rodos-nea-sygklonistiki-martyria-o-drastis-ithele-na-allaxei-tis-kameres-gia-allothi?utm_source=mothersblog.gr&utm_medium=BestOfNetwork>